Harkovan muotoilun ja kuvataiteen valtionakatemia

Harkovan muotoilun ja kuvataiteen valtionakatemia (ukr. Харківська державна академія дизайну і мистецтв, H’arkivska deržavna akademija dyzainu i mystetstv, lyhennys KSADA) on Ukrainan Harkovan Kiovan piirissä toimiva julkinen taideyliopisto. Se on perustettu vuonna 1921. Taideyliopistossa on kolme tiedekuntaa: muotoilun, ympäristösuunnittelun ja kuvataiteen tiedekunnat. Alemmalla korkeakoulutasolla voi opiskella muotoilua, elokuvaa ja televisiota, kuvataiteita, taidekonservatointia, arkkitehtuuria, arkkitehtonista restaurointia ja kaupunkisuunnittelua. Maisteriksi tai filosofian tohtoriksi voi valmistua muotoilun, kuvataiteen ja taidekonservatoinnin aihepiireistä. Katso myös Harkovan kansallinen Ivan Kotljarevskyin taideyliopisto Kansallinen kuvataiteen ja arkkitehtuurin akatemia Kiovan kansallinen rakennus- ja arkkitehtuuriyliopisto Kiovan kansallinen teatteri-, elokuva- ja televisioyliopisto Lähteet Aiheesta muualla Kuvia tai muita tiedostoja aiheesta Harkovan muotoilun ja kuvataiteen valtionakatemia Wikimedia Commonsissa